《送高南畴赴贵州臬司任 其二》
清代·尹继善

万里苗疆路，黔山我旧过。峰高云傍马，磴险手攀萝。

努力青霄远，伤离白发多。漫云非泽国，处处慎风波。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。